蕭淑蘭情寄菩薩蠻・鬼三臺
我著些言語來探，將他來賺，他那裡急截舌緊攙。秀才每自古眼睛饞，不似這生忒銅心鐵膽。哎，你個顏叔子秉燭真個堪，柳下惠開懷沒店三。酸溜溜《魯論》《齊論》，醋滴滴《周南》《召南》。(背雲)將這詞與他，這生必然動念也。(做遞詞科，雲)小姐有詞一章，望先生改削。(張世英接著讀科，雲)君心情遠迷蓬島，妾心命薄連芳草。芳草正悽悽，君心知不知？妾身輕似葉，君意堅如鐵。妾意為君多，君心棄妾何。右詞寄〔菩薩蠻〕，不才妾淑蘭謹奉文郎雲傑吟幾電覽是幸，就請回音。再拜。(張世英雲)嬤嬤，你乃蕭公管家老者，蕭公共汝一家無外，怎生持此淫詞戲我？是何道理？(嬤嬤唱)。